 संविधान दी प्रस्तावना देशें दे सब्बै नागरिकें गी न्यांऽ, (समाजिक, आर्थक ते राजनीतिक) बचारें गी प्रगट करना, विश्वास ते पूजा दी अजादी दिंदा ऐ ते मौके लेई सब्बै गी बरोबरी दिंदा ऐ तां जे हर माहनू दी पंछान ते सम्मान बना रवै।  केह् पिछले किश बारें थमां देशै दी एह सब्बै प्रस्तावनाएं अपने मूल उद्देश्य कन्नै अपनाई जा करदियां न?  इक सौह्‌गी न्यायिक बवस्था दे बावजूद बी, न्यांऽ कुत्थै ऐ।  अपने कर्त्तव्यें गी पूरा करने इच न्यायिक बवस्था बी नकाम होई चुकी ऐ ते एह्‌दी मसाल हाल दे गै संख्यक मामले थमां थहाई सकदी ऐ।  लाह् छड़ा प्रभावशाली ते अमीर तबके गी थ्होंदा ऐ ते गरीब खाल्ली हत्थ रेही जंदा ऐ।  जित्थे तोड़ी समानता दा सरबंध ऐ तां ओह्‌दे च खास गलाने लेई किश नेईं ऐ।  देश मुट्‌ठी जेह अमीरें, प्रभावशालियें ते संसाधनरहित, गरीब ते कमजोर विशालकाय गरीबें बछकार बडोइयैं रेही गेआ ऐ।  असलीत इच स्हाड़ी लोकतांत्रिक प्रणाली दबने आह्‌लें ते दबोने आहलें बछकार कदें नि खत्म होने आह्‌ला संघर्श बनियें रेही गेई ऐ जेह्‌दे च किश नेह न जिंदे कच्श किश नेईं ऐ ते केई नेह न जिंदे कच्छ जरूरत थमां मता ऐ।  लोकतंत्र इच सरकार जनता दी जनता पास्सेआ ते जनता लेई होंदी ऐ।  पर असलीत इच इत्थै सरकार अमीरें दी अमीरें पास्सेआ ते अमीरें लेईं ऐ।  शैहरियैं थमां बचारें गी रखने दी सोचने ते विश्वास ते पूजा दी अजादी खुस्सी लैती गेई ऐ।  काले कनूनें लोकें दे सभने अधिकारें उप्पर प्रतिबंध लाई रक्खे दा ऐ।  लोकें दी आस्था ते धर्म दी अजादी गी सांप्रदायिकें दा नशाना बनना पवा करदा ऐ ते अल्पसंख्यकें दी धार्मक थाह्‌रें उप्पर हमले होआ करदे न ते गरीब बचैरा बिजन कारण दे पसोआ करदा ऐ।  संविधान दे तैह्‌त कीते गे वादे सुखने बनियै रेही गे न।  अज्ज बी राजनीतिक वर्ग गै देशै दी तबाही दा जिम्मेदार ऐ ते नेह् देशै गी दुनिया दा सभने शा बड्डा लोकतांत्रिक देश गलाया जंदा ऐ।